Sarlakpunane keramalva

Sarlakpunane keramalva (Sphaeralcea coccinea) on kassinaeriliste sugukonda keramalva perekonda kuuluv mitmeaastane rohttaim.

 Nimi 
Sarlakpunase keramalva ladinakeelne perekonnanimi on liitsõna, mis on saadud kreekakeelsetest sõnadest σφαῖρα (sphaira) 'kera; kerapind' (ladina keeles sphaera) ja ἀλκέα (alkea; ladina keeles alcea) 'rooskassinaeris'Lewis & Short, pidades silmas vilja kerakujulisust. Ladinakeelne liigiepiteet on ladinakeelse sõna coccineus ('sarlakpunane')Lewis & Short naissoovorm.Fernald, Merritt L. 1950. Gray's manual of botany. Kaheksas trükk. New York: American Book Company. Lk. 1003.

 Kirjeldus 
Madal, 10–30 cm kõrgune lõhekarva või telliskivipunase keraja õisikuga taim, mis on tihedalt kaetud hõbedaste tähtjate karvakestega. Hõbehalli varjundiga lõhised lehed on vahelduvad. Levila tuumikosas õitseb juunist augustini.

 Levila 
Sarlakpunase keramalva levila põhjapiir ulatub Briti Columbia lõunaosast läänes Manitoba lõunaosani idas. Levila lõunapiir ulatub Lääne-Iowa, Lääne-Texase, Arizona ja Oregonini. Põhja-Ameerika rohtlates kõikjal levinud, kuivemates preeriapiirkondades ja teeäärtes tavaline. Enam levinud kuivemas madalrohupreerias.Johnson, James R. ja Gary E. Larson. 1999. Grassland Plants of South Dakota and the Northern Great Plains: a field guide with color photographs. Brookings, SD: South Dakota State University. lk. 206.

 Kasvutingimused 
Sarlakpunane keramalva on kuivalembene ja väga põuakindel taim, mille arvukus põuatingimustes suureneb.

 Viited 

Kategooria:Kassinaerilised

 Pilte 
<gallery>
Pilt:Sphaeralcea coccinea2.jpg|Sarlakpunane keramalva juuni alguses Fort Unionis
Pilt:Sphaeralcea coccinea3.jpg|Sarlakpunane keramalva juuni alguses Fort Unionis